CELEX: 62010TA0454
Language: el
Date: 2013-05-30 00:00:00
Title: Υπόθεση T-454/10 και T-482/11: Απόφαση του Γενικού Δικαστηρίου της 30ής Μαΐου 2013 — Anicav κ.λπ. κατά Επιτροπής (Γεωργία — Κοινή οργάνωση των αγορών — Ενίσχυση στον τομέα των οπωροκηπευτικών — Προσφυγή ακυρώσεως — Πράξη που αφορά άμεσα τον ενδιαφερόμενο — Παραδεκτό — Μεταποιημένα οπωροκηπευτικά — Επιχειρησιακά ταμεία και επιχειρησιακά προγράμματα — Χρηματοδότηση «μη πραγματικών δραστηριοτήτων μεταποίησης» )

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/64
            
         Απόφαση του Γενικού Δικαστηρίου της 30ής Μαΐου 2013 — Anicav κ.λπ. κατά Επιτροπής
   (Υπόθεση T-454/10 και T-482/11) (1)
   
   (Γεωργία - Κοινή οργάνωση των αγορών - Ενίσχυση στον τομέα των οπωροκηπευτικών - Προσφυγή ακυρώσεως - Πράξη που αφορά άμεσα τον ενδιαφερόμενο - Παραδεκτό - Μεταποιημένα οπωροκηπευτικά - Επιχειρησιακά ταμεία και επιχειρησιακά προγράμματα - Χρηματοδότηση «μη πραγματικών δραστηριοτήτων μεταποίησης»)
   2013/C 225/143
   Γλώσσα διαδικασίας: η αγγλική
   
      Διάδικοι
   
   
      Προσφεύγοντες: Associazione Nazionale degli Industriali delle Conserve Alimentari Vegetali (Anicav) (Νάπολη, Ιταλία) (υπόθεση T-454/10), Agrupación Española de Fabricantes de Conservas Vegetales (Agrucon) (Μαδρίτη, Ισπανία) και οι δεκαέξι λοιποί προσφεύγοντες των οποίων τα ονόματα περιλαμβάνονται στο παράρτημα I της αποφάσεως (υπόθεση T-482/10) (εκπρόσωποι: αρχικώς J. L. da Cruz Vilaça, S. Estima Martins και S. Carvalho de Sousa, στη συνέχεια S. Estima Martins, S. Carvalho de Sousa και R. Oliveira, δικηγόροι)
   
      Καθής: Ευρωπαϊκή Επιτροπή (εκπρόσωποι: υπόθεση T-454/10, αρχικώς, B. Schima και M. Vollkommer και, στη συνέχεια, B. Schima και N. Donnelly· υπόθεση T-482/11, K. Banks και B. Schima)
   
      Παρεμβαίνοντες υπέρ των προσφευγόντων στην υπόθεση T-454/10: Associazione Italiana Industrie Prodotti Alimentari (AIIPA) (Μιλάνο, Ιταλία) και οι οι δέκα λοιποί παρεμβαίνοντες των οποίων τα ονόματα περιλαμβάνονται στο παράρτημα II της αποφάσεως (εκπρόσωποι: αρχικώς J. L. da Cruz Vilaça, S. Estima Martins και S. Carvalho de Sousa, στη συνέχεια S. Estima Martins, S. Carvalho de Sousa και R. Oliveira, δικηγόροι)
   
      Παρεμβαίνοντες υπέρ της καθής: Confederazione Cooperative Italiane (Ρώμη, Ιταλία), και οι οκτώ λοιποί παρεμβαίνοντες των οποίων τα ονόματα περιλαμβάνονται στο παράρτημα III της αποφάσεως (εκπρόσωποι: M. Merola, C. Santacroce και L. Cappelletti, δικηγόροι)
   
      Αντικείμενο
   
   Στην υπόθεση T-454/10, αίτημα ακυρώσεως του άρθρου 52, παράγραφος 2α, και του παραρτήματος VIII του κανονισμού (ΕΚ) 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) 2200/96, (ΕΚ) 2201/96 και (ΕΚ) 1182/2007 του Συμβουλίου στον τομέα των οπωροκηπευτικών (EE L 350, σ. 1), όπως τροποποιήθηκε με τον κανονισμό (ΕΕ) 687/2010 της Επιτροπής, της 30ής Ιουλίου 2010 (EE L 199, σ. 12), και, στην υπόθεση T-482/11, αίτημα ακυρώσεως του άρθρου 50, παράγραφος 3, και του άρθρου 60, παράγραφος 7, του εκτελεστικού κανονισμού (ΕΕ) 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (ΕΕ L 157, σ. 1).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Το άρθρο 52, παράγραφος 2α, δεύτερο εδάφιο, του κανονισμού (ΕΚ) 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) 2200/96, (ΕΚ) 2201/96 και (ΕΚ) 1182/2007 του Συμβουλίου στον τομέα των οπωροκηπευτικών, όπως τροποποιήθηκε με τον κανονισμό (ΕΕ) 687/2010 της Επιτροπής, της 30ής Ιουλίου 2010, ακυρώνεται στο μέτρο που προβλέπει ότι η αξία «μη πραγματικών δραστηριοτήτων μεταποίησης» περιλαμβάνεται στην αξία της διατιθέμενης στο εμπόριο παραγωγής οπωροκηπευτικών προοριζόμενων για μεταποίηση.
            
         
               2)
            
            
               Το άρθρο 50, παράγραφος 3, του εκτελεστικού κανονισμού (ΕΕ) 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών, ακυρώνεται στο μέτρο που προβλέπει ότι η αξία «μη πραγματικών δραστηριοτήτων μεταποίησης» περιλαμβάνεται στην αξία της διατιθέμενης στο εμπόριο παραγωγής οπωροκηπευτικών προοριζόμενων για μεταποίηση.
            
         
               3)
            
            
               Το άρθρο 60, παράγραφος 7, του εκτελεστικού κανονισμού 543/2011 ακυρώνεται.
            
         
               4)
            
            
               Παρέλκει η έκδοση αποφάσεως επί της υποθέσεως T-454/10, κατά το μέτρο που ζητείται η ακύρωση του παραρτήματος VIII του κανονισμού 1580/2007.
            
         
               5)
            
            
               Τα αποτελέσματα του άρθρου 52, παράγραφος 2α, δεύτερο εδάφιο, του κανονισμού 1580/2007 και του άρθρου 50, παράγραφος 3, του εκτελεστικού κανονισμού 543/2011 διατηρούνται υπό την έννοια ότι οριστικές πρέπει να θεωρηθούν μόνον οι πληρωμές προς τις οργανώσεις παραγωγών που πραγματοποιήθηκαν βάσει των τελευταίων αυτών διατάξεων μέχρι την έκδοση της παρούσας αποφάσεως.
            
         
               6)
            
            
               Στην υπόθεση T-454/10, η Ευρωπαϊκή Επιτροπή φέρει τα δικαστικά της έξοδα, καθώς και εκείνα της Associazione Nazionale degli Industriali delle Conserve Alimentari Vegetali (Anicav) και των παρεμβαινόντων υπέρ της τελευταίας, των οποίων τα ονόματα περιλαμβάνονται στο παράρτημα II.
            
         
               7)
            
            
               Στην υπόθεση T-454/10, οι παρεμβαίνοντες υπέρ της Επιτροπής, των οποίων τα ονόματα περιλαμβάνονται στο παράρτημα III, φέρουν τα δικαστικά τους έξοδα.
            
         
               8)
            
            
               Στην υπόθεση T-482/11, η Ευρωπαϊκή Επιτροπή φέρει τα δικαστικά της έξοδα, καθώς και τα έξοδα της Agrupación Española de Fabricantes de Conservas Vegetales (Agrucon) και των λοιπών παρεμβαινόντων των οποίων τα ονόματα περιλαμβάνονται στο παράρτημα I.
            
         
               9)
            
            
               Στην υπόθεση T-482/11, οι παρεμβαίνοντες υπέρ της Επιτροπής, των οποίων τα ονόματα περιλαμβάνονται στο παράρτημα III, φέρουν τα δικαστικά έξοδά τους.
            
         
      (1)  EE C 328 της 4.12.2010.